text: صدرجمہوریہ نے کہا کہ غیرقانونی منشیات کا غلط استعمال خصوصاً نوجوان نسل اور اسکول جانے والے بچوں کی صحت کے لئےچیلنجز پیدا کررہا ہے۔ انہو ں نے بتایا کہ منشیات کی لت کے مسئلے سے صرف اس صورت میں نمٹا جاسکتا ہے۔ بشرطیکہ ہم اس کے خلاف بیداری پیدا کریں اور سرکاری کوششوں کی حمایت کریں اور اس کی روک تھام کے لئے اقدامات کریں۔ انہو ں نے کہا کہ نشے کے عادی لوگوں کے لئے ہمدردی دکھائے جانے کی ضرورت ہے انہوں نے اس بات پر خوشی کااظہار کیا کہ سماجی انصاف کی وزارت نے اس سمت میں ضروری اقدامات کئے ہیں۔